الضوه خلكَي انا جان وياك 2013
على طول الضوه خلكَي انا جان وياك
بديت امسح خيالك والصور والشوكَ
واجر خط الموادع واشطب العشره
انه امَـشي اعله جرحك ليل بي دمعات
يادمعه التطيح اطيحلك .. ذكره
عرفتك من غبت فاتح لغيري الباب
البي ريحة جهنم ينهجـر كَبره
اجي بلهفة رسالـه لأم ولد مفقود
وارجع من اشوفن لهفتك صحره
وارد فشلة هذاك الحـزمـوه للثار
وحظه بجتال اخوته وتفكَته اتغدره
يبو احساس الجذب ميفرزن الضحكات
الهندس ماتميز الشمعه والكَمره
صرت حيرة سلف ماحظه بعطوة شيخ
يمر الليل بيه وناسه متحذره
انا الشايلي نورس وانت شلت غراب
تجمعهن سمه ومايلتقن مره
ياعضة ندم تتشافه بيهه الروح
اذا كل طعنه منك تخلص العَشره
اهزلك دله بيدي ومااهز فنجان
هلكَد ماعشرتك عبرت المره
عله الصبيره رهمت يازرع يالون
السمه تمطر سنه وماتقنع الصحره
على وجهك ضحكتك تنصب تمثال
وانه بريتي جوادر نصبت الحصره
ولتصدكَ ضحكتي امكابره الشمات
خلهه بصفي تطلع بارده الجمره
اذا تكسر غصنهه الريح من اتفوت
قَضية الموت وكفه اشتنفع الشجره .؟
على طول الضوه خلكَي انا جان وياك
اطّول حبل ودي وغدركَ ايكَصره
بكَد ماضاملك عاتبني حته البير
البحر يكشف اسراره وروجته اتستره
شماتطلع شمس ينغفر ذنب الليل
ولان ليلك هُبل بس فاس التغفره
ياذاك التعب والد وابن مذبوح
ويشوف ارباه وتعبه اتبوكَهن حفره
منقووولَ ,ِ